Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätökseksi valmisteveron alaisten tuotteiden liikkumisen ja valvonnan tietokoneistamisesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2003/0236 lopull. - COD 2001/0185 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖKSEKSI valmisteveron alaisten tuotteiden liikkumisen ja valvonnan tietokoneistamisesta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 1. TAUSTAA Komissio toimitti Euroopan parlamentille ja neuvostolle edellä mainitun, EY:n perustamissopimuksen 95 artiklaan perustuvan päätösehdotuksen 19. marraskuuta 2001. Euroopan talous- ja sosiaalikomitea antoi siitä lausuntonsa 29. toukokuuta 2002. Euroopan parlamentti antoi lausunnon ensimmäisessä käsittelyssä 24. syyskuuta 2002. Komissio hyväksyi valtaosan parlamentin tekemistä tarkistuksista. Se teki neuvostolle muutetun ehdotuksen 20. joulukuuta 2002. Neuvosto vahvisti yhteisen kantansa yksimielisesti 21. tammikuuta 2003. Euroopan parlamentti teki toisessa käsittelyssä 8. huhtikuuta 2003 kuusi tarkistusta neuvoston yhteiseen kantaan. Tässä lausunnossa esitetään EY:n perustamissopimuksen 251 artiklan 2 kohdan c alakohdan mukaisesti komission kanta Euroopan parlamentin tekemiin tarkistuksiin. 2. KOMISSION EHDOTUKSEN TAVOITTEET Komission ehdotuksella on tarkoitus ottaa käyttöön integroitu tietokonejärjestelmä, jolla voidaan seurata ja valvoa valmisteveron alaisten tuotteiden (alkoholin, tupakan ja kivennäisöljyjen) liikkumista yhteisössä. Integroidussa järjestelmässä hallinnollinen saateasiakirja, joka on väliaikaisessa valmisteverottomuusjärjestelmässä jäsenvaltioiden välillä liikkuviin valmisteveron alaisiin tuotteisiin nykyään liitettävä asiakirja, korvattaisiin sähköisellä viestillä, jonka talouden toimija lähettää toiselle asianomaisen kansallisen hallinnon kautta. Komission ehdotuksessa määritellään tämän järjestelmän käyttöönottoon liittyvät jäsenvaltioiden ja komission velvoitteet sekä talousarvio yhteisön vastuulla olevia järjestelmän osia koskevalle työlle. 3. KOMISSION LAUSUNTO PARLAMENTIN TARKISTUKSISTA 3.1. Yhteenveto komission kannasta Komissio voi hyväksyä Euroopan parlamentin tekemät kuusi tarkistusta kokonaisuudessaan. Komissio katsoo, että kyseiset tarkastukset täydentävät ja parantavat yhteisen kannan tekstiä. 3.2. Parlamentin toisessa käsittelyssä tekemät tarkistukset 3.2.1. Hyväksytyt tarkistukset 3.2.1.1. Tarkistus 1 (johdanto-osan 4 a kappale, uusi) ja tarkistus 4 (3 artiklan 1 a kohta, uusi) (valmisteveron alaisten tuotteiden liikkumista koskevan tietokonejärjestelmän ja passitusjärjestelmän lähentäminen). Näillä kahdella tarkistuksella halutaan luoda uusi johdanto-osan 4 a kappale ja uusi 3 artiklan 1 a kohta parlamentin ja neuvoston päätösehdotuksessa tarkoitetun järjestelmän (EMCS) ja tietokoneavusteisen passitusjärjestelmän (NCTS) yhteensopivuuden varmistamiseksi ja, jos teknisesti mahdollista, toisiinsa sulauttamiseksi. Komissio hyväksyy nämä kaksi tarkistusta, koska ne selventävät tekstiä toistamalla sen lausuman sisällön, jonka neuvosto ensimmäisessä käsittelyssä päätti liittää pöytäkirjaan. 3.2.1.2. Tällä tarkistuksella halutaan luoda uusi johdanto-osan Tarkistus 2 (johdanto-osan 6 a kappale, uusi) (talouden toimijoiden kohtelu jäsenvaltioissa). 6 a kappale, jotta järjestelmän kansallisia osia kehittäessään jäsenvaltiot kohtelisivat talouden toimijoita samalla tavalla kuin muissa kansallisissa tietokonejärjestelmissä. Erityisesti niiden pitäisi huolehtia siitä, että talouden toimijoista varsinkin pienet ja keskisuuret yritykset voisivat hyödyntää näitä kansallisia osia mahdollisimman edullisesti, ja edistää kaikenlaisia kilpailukyvyn säilyttämiseen tähtääviä toimenpiteitä. Komissio hyväksyy tämän tarkistuksen, koska sen tarkoituksena on varmistaa, että kansallisten osien käyttö on mahdollisimman edullista talouden toimijoille, erityisesti pienille ja keskisuurille yrityksille. 3.2.1.3. Tarkistus 3 (johdanto-osan 10 a kappale, uusi) (välivaiheen sovellusten kehittäminen yhdessä jäsenvaltioiden kanssa asianomaisten elinkeinoelämän alojen näkemykset huomioon ottaen). Tällä tarkistuksella halutaan luoda uusi johdanto-osan 10 a kappale, jonka mukaan järjestelmän lopullista valmistumista odotettaessa otetaan käyttöön välivaiheen sovelluksia nykyisen järjestelmän parantamiseksi yhteistyössä jäsenvaltioiden ja asianomaisten elinkeinoelämän alojen kanssa. Komissio hyväksyy tämän tarkistuksen, koska se on jo pannut alulle useita tämänsuuntaisia toimia. 3.2.1.4. Tarkistus 5 (4 artiklan 1 kohdan a a alakohta, uusi) (mahdollisimman korkeatasoisen turvallisuuspolitiikan laatiminen). Tällä tarkistuksella 4 artiklan 1 kohtaan halutaan luoda uusi a a alakohta, jossa ilmaistaan selväsanaisesti tarve laatia mahdollisimman korkeatasoinen turvallisuuspolitiikka. Komissio jakaa tämän huolenaiheen, mistä syystä se hyväksyy tämän tarkistuksen. 3.2.1.5. Tarkistus 6 (9 artikla, lisäys) (jäsenyyttä hakeneiden maiden osallistuminen testeihin halutessaan). Tällä tarkistuksella 9 artiklaa täsmennetään niin, että jäsenyyttä hakeneet maat voivat halutessaan osallistua suoritettaviin testeihin. Komissio hyväksyy tämän tarkistuksen, koska se jättää testeihin osallistumisen jäsenyyttä hakeneiden maiden omaan harkintaan. 4. PÄÄTELMÄ Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyn mukaisesti.